મોરબી શહેરની આશરે ૩ લાખની વસ્તી છે જ્યારે જિલ્લાની મળી ૧૦ લાખની વસ્તી છે. મોરબીના વિકાસ માટે સ્થાનિક નગરપાલિકા અને જિલ્લા પંચાયત સહિતની સરકારી કચેરીઓ પણ સક્રિય બની છે. મોરબી નગરપાલિકાના પ્રમુખ કેતનભાઈ વીલપરા કહે છે, ‘મોરબી શહેરના રોડ – રસ્તા અને સફાઈ સહિતની કામગીરી પર તો નગરપાલિકા ધ્યાનકેન્દ્રિત કરી રહી છે, પણ ભવિષ્યમાં મચ્છુ ડેમ સાઈટ પર એક નજરાણું ઊભંુ કરવા માટે મચ્છુ રિવરફ્રન્ટ માટે પ્રયાસો ચાલી રહ્યા છે. અમદાવાદમાં સાબરમતી રિવરફ્રન્ટની જેમ મોરબીમાં મચ્છુ રિવરફ્રન્ટ વિકસાવવા પાલિકાના પ્રયાસો છે. મોરબીમાં ઔદ્યોગિક વિકાસની સાથે શહેરીજનોની સુખાકારી વધે તેવા અમાારા પ્રયાસો છે.’